b"\n_START_ARTICLE_\nZim Integrated Shipping Services\n_START_SECTION_\nHist\xc3\xb2ria\n_START_PARAGRAPH_\nL'empresa Zim va ser fundada el 1945, per l'Ag\xc3\xa8ncia Jueva per la Terra d'Israel i la Histadrut (una federaci\xc3\xb3 general de treballadors de Palestina). El primer vaixell\xc2\xa0de la companyia va ser adquirit en associaci\xc3\xb3 amb Harris & Dixon (companyia amb base a Londres) el 1947. Aquest vaixell va ser reformat, anomenat\xc2\xa0SS Kedma i va navegar cap a Palestina\xc2\xa0a l'estiu de 1947._NEWLINE_Durant els seus primers anys, la seva principal tasca va ser transportar a centenars de milers d'immigrants cap al nou estat. Alguns dels altres vaixells que habian estat usats per a la immigraci\xc3\xb3 clandestina abans de l'establiment de l'Estat d'Israel van ser confiscats per les autoritats del Mandat Brit\xc3\xa0nic de Palestina i m\xc3\xa9s tard es van unir a la flota de la companyia. L'empresa va seguir comprant m\xc3\xa9s vaixells, entre ells el SS Negba, el SS Artza i el SS Galila._NEWLINE_Durant la guerra de 1948, la compa\xc3\xb1ia va ser l'\xc3\xbanica connexi\xc3\xb3 mar\xc3\xadtima de l'estat d'Israel, subministrant menjar, c\xc3\xa0rrega i equip militar. El 1953, una part dels diners de les reparacions de l'acord entre Israel i Alemanya Occidental va ser destinat a l'adquisici\xc3\xb3 de nous vaixells. El buc Bergensfjord, va ser anomenat\xc2\xa0SS Jerusalem i va navegar seguint la ruta Israel-Nova York, un altre vaixell comprat amb els diners de les reparacions va ser el buc SS Etzel. El vaixell Dolphin IV, adquirit el 1956, va ser anomenat\xc2\xa0SS Zion._NEWLINE_En els anys 50 i 60 del segle XX, Zim es va concentrar en els vaixells de passatgers, juntament amb una constant expansi\xc3\xb3 en el negoci dels bucs de c\xc3\xa0rrega. Els vaixells de l\xc3\xadnia de passatgers eren un mitj\xc3\xa0 de transport internacional habitual, abans de l'arribada del transport aeri i les compa\xc3\xb1ias a\xc3\xa8ries de baix cost. Els creuers de plaer eren bastant populars. Els bucs de la compa\xc3\xb1ia Zim van navegar per la\xc2\xa0Mar Mediterr\xc3\xa0nia\xc2\xa0i per les rutes regulars que anaven cap els Estats Units. Alguns d'aquests vaixells viatjaven cap al Mar Carib durant l'hivern. El 1964 es va completar la construcci\xc3\xb3 del vaixell de l\xc3\xadnia oce\xc3\xa0nic SS Shalom, que va resultar ser un frac\xc3\xa0s, marcant el final de l'era dels bucs de passatgers de l'empresa Zim._NEWLINE_Durant els anys 60, Zim va comen\xc3\xa7ar a enfocar-se cap als bucs de c\xc3\xa0rrega i va adquirir diversos vaixells de prop\xc3\xb2sit especial, entre ells bucs refrigerats i petroliers. Zim va transportar petroli cru des de l'Iran cap a Israel i derivats del petroli des d'Israel cap a Europa._NEWLINE_En els anys 70, Zim es va expandir i va entrar en el negoci dels vaixells de transport de contenidors. Zim va comprar 6 bucs i gradualment va fer d'aquests vaixells la seva principal l\xc3\xadnia de negoci. El 1981, un dels vaixells de la compa\xc3\xb1ia, el Mezada, es va perdre a la mar. A principis dels anys 80 va haver-hi un per\xc3\xadode de calma en el sector del transport mar\xc3\xadtim. En els anys 90 l'empresa va construir 15 bucs a Alemanya. En aquella \xc3\xa8poca la propietat de Zim es trobava dividida entre el govern israeli\xc3\xa0 i l'empresa privada Israel Corporation.\n_START_SECTION_\nManifestacions\n_START_PARAGRAPH_\nEn 2010, va tenir lloc una manifestaci\xc3\xb3 en contra de la pres\xc3\xa8ncia d'un buc de l'empresa Zim, com a protesta per l'atac israeli\xc3\xa0 sobre l'embarcaci\xc3\xb3 Mavi Marmara, un vaixell pertanyent a la flotilla de la llibertat de Gaza._NEWLINE_Despr\xc3\xa9s d'una manifestaci\xc3\xb3 a\xc2\xa0Oakland, va haver-hi protestes en el port de Los Angeles i en el port de\xc2\xa0Tacoma, en l'Estat de Washington, aquestes protestes, no van aconseguir detenir la desc\xc3\xa0rrega de mercaderies dels vaixells de l'empresa Zim._NEWLINE_Despr\xc3\xa9s d'una segona protesta a\xc2\xa0Oakland\xc2\xa0en el setembre de 2014, un vaixell de l'empresa Zim no va poder descarregar la seva mercaderia i es va dirigir cap a Los Angeles. Els estibadors no van participar en la protesta, per\xc3\xb2 es van negar a descarregar el vaixell despr\xc3\xa9s de ser agredits f\xc3\xadsicament i els seus vehicles van ser bloquejats quan van intentar dirigir-se cap els seus llocs de treball._NEWLINE_Els manifestants van evitar que els bucs de l'empresa Zim descarreguessin la seva mercaderia a Oakland i a Los Angeles. Diversos empleats del port d'Oakland van afirmar que aquesta protesta podia fer perillar els llocs de treball dels estibadors del port. A finals de 2015, es van implementar plans per activar una oferta p\xc3\xbablica d'accions.\xc2\xa0La cotitzaci\xc3\xb3 probablement tindr\xc3\xa0 lloc en la Borsa de Nova York el 2016. Bank of America, Merrill Lynch i Barclays Bank lideraran la sortida a borsa.\n_START_SECTION_\nPrivatitzaci\xc3\xb3\n_START_PARAGRAPH_\nEn 2004, la corporaci\xc3\xb3 Israel (que estava controlada pel grup dels germans Ofer) va comprar el 49% de les accions de l'empresa Zim, unes accions que eren propietat del govern israeli\xc3\xa0, d'aquesta manera la corporaci\xc3\xb3 va esdevenir l'\xc3\xbanic propietari de la companyia._NEWLINE_El nou nom oficial despr\xc3\xa9s de la privatitzaci\xc3\xb3 va passar a ser; Zim serveis navals integrats, (en angl\xc3\xa8s: Zim Integrated Shipping Services)._NEWLINE_L'import total de l'acord va ascendir a 500 milions de nous shekels israelians (NIS). L'acord de compra va ser durament criticat per la premsa per convertir a Zim en una altra empresa de bandera de conveni\xc3\xa8ncia. En 2007, Zim va vendre la seva filial de serveis log\xc3\xadstics i de transport mar\xc3\xadtim NewLog a l'empresa UTi Worldwide.\n_START_SECTION_\nOferta p\xc3\xbablica d'accions\n_START_PARAGRAPH_\nEn 2008, ZIM va planejar llan\xc3\xa7ar una oferta p\xc3\xbablica d'accions i vendre el 25% de les seves accions en la Borsa de Hong Kong, per\xc3\xb2 causa de l'inici de la crisi econ\xc3\xb2mica mundial l'oferta va ser cancel\xc2\xb7lada. En 2009, ZIM va demanar una injecci\xc3\xb3 de diners en efectiu de 450 milions de d\xc3\xb2lars per part de la fam\xc3\xadlia Ofer i la reestructuraci\xc3\xb3 del deute despr\xc3\xa9s del descens mundial del transport de contenidors._NEWLINE_En 2010, ZIM va recuperar la seva rendibilitat i a principis de 2011 ZIM va renovar els seus plans per una entrada en la Borsa de Hong Kong, per\xc3\xb2 de nou va haver de posposar-la a causa de la recessi\xc3\xb3 econ\xc3\xb2mica i el descens en el nombre d'enviaments de contenidors._NEWLINE_En juliol de 2014, quan la companyia era propietat d'Israel Corporation, ZIM va ser reestructurada i el 68% de les accions del grup eren propietat dels seus creditors i tenidors de bons i un altre 32% va ser retingut per Israel Corporation i a principis de 2015 per Kenon Holdings, una companyia filial d'Israel Corporation._NEWLINE_A finals de 2015, es van implementar plans per activar una oferta p\xc3\xbablica d'adquisici\xc3\xb3. La cotitzaci\xc3\xb3 probablement ha de tenir lloc en la Borsa de Nova York el 2016. Bank of America, Merrill Lynch i Barclays Bank lideraran la sortida a borsa."